**ZMLUVA O PERSONÁLNOM ZABEZPEČENÍ AMBULANTNEJ POHOTOVOSTNEJ SLUŽBY**

**uzatvorená podľa § 269 ods. 2 a nasl. zákona č. 513/1991 Zb. Obchodného zákonníka v platnom znení v spojení s ustanoveniami zákona č. 576/2004 Z.z. o zdravotnej starostlivosti v platnom znení**

medzi

**Organizátor APS :**

Obchodné meno:

Sídlo:

v zastúpení:

Bankové spojenie/IBAN:

IČO:

DIČ:

IČ DPH:

ďalej len „organizátor“

**Zabezpečovateľ APS : LSPP n. o.**

so sídlom: ul. Kuzmányho5100/3, 058 01 Poprad

zastúpená: štatutárnym orgánom MUDr. Dušan Lipták, riaditeľ

Bankové spojenie/IBAN:SK94 0200 0000 0037 5196 1359

IČO: 50587536

DIČ: 2120385124

IČ DPH: nie je platcom DPH

ďalej len „ zabezpečovateľ“

**Čl. I.**

**Úvodné ustanovenia**

Ambulantná pohotovostná služba je zdravotná starostlivosť, ktorou sa zabezpečuje dostupnosť zdravotnej starostlivosti v rozsahu poskytovania všeobecnej ambulantnej starostlivosti pri náhlej zmene zdravotného stavu osoby, ktorá bezprostredne neohrozuje jej život alebo bezprostredne neohrozuje niektorú zo základných životných funkcií.

Ambulantná pohotovostná služba sa poskytuje ako pevná ambulantná pohotovostná služba poskytovaná poskytovateľom, ktorý je oprávnený na základe vydaného povolenia prevádzkovať ambulanciu pevnej ambulantnej pohotovostnej služby (ďalej len „organizátor“) v pracovných dňoch v čase od 16. do 22. hodiny a v dňoch pracovného pokoja v čase od 7. do 22. hodiny.

**Čl. II.**

**Predmet dohody**

2.1.

Zabezpečovateľ sa zaväzuje zabezpečiť pre organizátora ambulantnej pohotovostnej služby personálne zabezpečenie lekára ambulantnej pohotovostnej služby prostredníctvom poskytovateľov všeobecnej ambulantnej starostlivosti, s ktorými má uzatvorenú zmluvu o výkone ambulantnej pohotovostnej služby.

2.2.

Zabezpečovateľ sa zaväzuje zabezpečiť činnosť podľa bodu 2.1. tejto zmluvy v pracovných dňoch v čase od 16. do 22. hodiny a v dňoch pracovného pokoja v čase od 7. do 22. hodiny.

2.3.

Zabezpečovateľ prehlasuje, že disponuje pre príslušnú spádovú oblasť dostatočným počtom poskytovateľov všeobecnej ambulantnej starostlivosti a zabezpečí pre organizátora činnosť v rozsahu uvedenom v bode 2.2. tejto zmluvy.

2.4.

Pre účely zabezpečenia činnosti podľa bodu 2.2. tejto zmluvy, doručí zabezpečovateľ organizátorovi najneskôr do piateho kalendárneho dňa v mesiaci, ktorý predchádza mesiacu, na ktorý organizátor zabezpečuje poskytovanie pevnej ambulantnej pohotovostnej služby oznámenie o zabezpečení poskytovania pevnej ambulantnej pohotovostnej služby. Oznámenie o zabezpečení poskytovania pevnej ambulantnej pohotovostnej služby bude obsahovať zoznam lekárov, prostredníctvom ktorých zabezpečovateľ zabezpečí pre organizátora poskytnutie pevnej ambulantnej pohotovostnej služby s uvedením dátumu a času, ktorí lekári pevnú ambulantnú pohotovostnú službu poskytnú.

**Čl. III.**

**Odmena a spôsob úhrady**

3.1.

Organizátor ambulantnej pohotovostnej služby a zabezpečovateľ ambulantnej pohotovostnej služby sa za zabezpečenie a výkon činnosti uvedenej v bode 2.1. tejto zmluvy dohodli na odmene pre zabezpečovateľa vo výške ........,- € za každú hodinu výkonu ambulantnej pohotovostnej služby.

3.2.

Organizátor ambulantnej pohotovostnej služby a zabezpečovateľ ambulantnej pohotovostnej služby sa dohodli na zúčtovacom období za vykonávanie činnosti podľa tejto zmluvy vždy za kalendárny mesiac. Zabezpečovateľ zašle organizátorovi do 5. dňa nasledujúceho mesiaca po mesiaci, ktorého sa zúčtovanie týka, faktúru za vykonané činnosti, ktorá je splatná do 15 dní od dátumu, kedy bola organizátorovi doručená.

3.3.

Za správnosť údajov vo vystavenej faktúre a za včasnosť jej vyhotovenia zodpovedá

zabezpečovateľ.

**Čl. IV.**

**Miesto výkonu ambulantnej pohotovostnej služby**

Miesto výkonu ambulantnej pohotovostnej služby určuje organizátor ambulantnej pohotovostnej služby. Uvedené miesto výkonu ambulantnej pohotovostnej služby a každú zmenu výkonu ambulantnej pohotovostnej služby je povinný organizátor ambulantnej pohotovostnej služby oznámiť zabezpečovateľovi ambulantnej pohotovostnej služby s dostatočným časovým predstihom, najneskôr 15 dní pred začatím jej výkonu alebo pri zmene najneskôr 15 dní pred touto zmenou a to písomne na adresu zabezpečovateľa uvedenej v záhlaví tejto zmluvy.

**V.**

**Materiálno technické zabezpečenie výkonu ambulantnej pohotovostnej služby**

Za materiálno technické zabezpečenie výkonu ambulantnej pohotovostnej služby a zabezpečenie sestry zodpovedá v plnom rozsahu organizátor ambulantnej pohotovostnej služby. Organizátor ambulancie pohotovostnej služby prehlasuje, že ambulancia určená na výkon pohotovostnej služby je vybavená zariadením, nástrojmi, prístrojmi a liečivami potrebnými na poskytovanie ambulantnej pohotovostnej služby v súlade s požiadavkami podľa platnej legislatívy.

**VI.**

**Trvanie zmluvy**

Táto zmluva sa uzatvára na dobu neurčitú, pričom zmluvné strany môžu písomne

vypovedať túto zmluvu a to aj bez uvedenia dôvodu s 3 mesačnou výpovednou lehotou.

Výpovedná lehota začne plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.

**VII.**

**Doručovanie písomností**

8.1.

Doručením akýchkoľvek písomností na základe tejto zmluvy, alebo v súvislosti s touto

zmluvou sa rozumie doručenie písomností doporučene poštou s doručenkou preukazujúcou doručenie na adresu určenú v záhlaví tejto zmluvy, doručenie kuriérom, alebo osobné doručenie druhej zmluvnej strane. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo v ktorý márne uplynie úložná doba pre vyzdvihnutie si zásielky na pošte a to aj z dôvodu nedoručenia zásielky, že je adresát neznámy. Zmenu adresy na doručovanie písomností je každá zmluvná strana bezodkladne oznámiť druhej zmluvnej strane, pričom ak tak nevykoná, preberá za uvedenú skutočnosť zodpovednosť a písomnosť zasielaná druhou zmluvnou stranou sa považuje za doručenú.

8.2.

Ak sa akákoľvek písomnosť na základe zmluvy, alebo v súvislosti so zmluvou doručuje

inak ako poštou, je možné ju doručovať aj na inom mieste ako na adrese uvedenej

v záhlaví tejto zmluvy, ak sa na tomto mieste zmluvná strana v čase doručenia zdržuje.

**VIII.**

**Ostatné dojednania**

8.1.

Zabezpečovateľ a organizátor sa zaväzujú k vzájomnej súčinnosti pri uplatňovaní a kontrole

dodržiavania pokynov a prevádzkového poriadku organizátora vzťahujúceho sa na výkon ambulantnej pohotovostnej služby, ako i pri uplatňovaní usmernení, pokynov a právomocí vecne príslušných orgánov.

8.2.

Organizátor ambulantnej pohotovostnej služby vyhlasuje, že pre výkon ambulantnej pohotovostnej služby má uzatvorené poistenie pre škodu spôsobenú v súvislosti s poskytovaním zdravotnej starostlivosti.

8.3.

Zabezpečovateľ prehlasuje, že poskytovatelia všeobecnej ambulantnej starostlivosti, s ktorými má pre účely tejto zmluvy uzatvorenú zmluvu o výkone ambulantnej pohotovostnej služby majú uzatvorené poistenie pre škodu spôsobenú v súvislosti s poskytovaním zdravotnej starostlivosti.

**IX.**

**Spoločné a záverečné ustanovenia**

9.1.

Túto zmluvu je možno meniť a dopĺňať len písomnou dohodou zmluvných strán, vo forme dodatku podpísaného oprávnenými zástupcami oboch zmluvných strán.

9.2.

V prípade, že niektoré ustanovenia zmluvy sú, alebo sa z akéhokoľvek dôvodu stanú neplatné, neúčinné, alebo nevynútiteľné, nemá to a ani nebude mať za následok neplatnosť, neúčinnosť, alebo nevynutiteľnosť ostatných ustanovení zmluvy. Zmluvné strany sú povinné v dobrej viere rokovať, aby bolo neplatné, neúčinné alebo nevynutiteľné ustanovenie písomne nahradené iným ustanovením, ktorého vecný obsah bude zhodný alebo čo najviac podobný ustanoveniu, ktoré je nahradzované, pričom účel a zmysel tejto zmluvy musí byť zachovaný.

9.3.

Akékoľvek zmeny v údajoch uvedených v zmluve sú zmluvné strany povinné bezodkladne písomne oznámiť a preukázať druhej zmluvnej strane.

9.4.

Zmluva nadobúda platnosť a účinnosť dňom jej podpísania zmluvnými stranami.

9.5.

Zmluva je vyhotovená v dvoch rovnopisoch, po jednej pre každú zmluvnú stranu.

9.6.

Zmluvné strany vyhlasujú, že si zmluvu prečítali, jej obsahu porozumeli a na znak toho,

že obsah zmluvy zodpovedá ich skutočnej a slobodnej vôli, neuzavreli ju v tiesni ani za

nevýhodných podmienok, na znak čoho ju vlastnoručne podpísali.

V...........................dňa..................... V...........................dňa...................

Za organizátora: Za zabezpečovateľa:

............................................ .............................................